Os tauriscos estioron un pueblo celta habitador d'os Alpes Orientals, Norico y Panonia. Plinio lo Viello afirma que tauriscos yera l'anterior nombre d'os noricos. G. Alfóldy concluye que o etnonimo clarament celtico de tauriscos yera propio d'un pueblo d'os Alpes Orientals y que dimpués s'extendilló a las poblacions celtizatas dende o sieglo III aC de Norico y Panonia, desapareixendo esta denominación bell tiempo dimpués por cheneralizar-se a denominación de noricos relacionata con o nombre d'un reino con capital el Noreia. A etimolochía d'o etnonimo puet tener relación con a denominación celtica d'o "toro" u d'a "montanta" punchaguda como Tauern u Torla, y podría referir-se a los montanyeses locals en cheneral.